CELEX: 32015R1042
Language: et
Date: 2015-06-30 00:00:00
Title: Komisjoni rakendusmäärus (EL) 2015/1042, 30. juuni 2015, millega muudetakse määruse (EÜ) nr 250/2009 (millega rakendatakse Euroopa Parlamendi ja nõukogu määrust (EÜ) nr 295/2008 (ettevõtluse struktuurstatistika kohta)) II lisa seoses tegevusaladel põhineva toodete klassifikaatori läbivaatamisest tuleneva tehnilise vormingu kohandusega (EMPs kohaldatav tekst)

1.7.2015   
            
            
               ET
            
            
               Euroopa Liidu Teataja
            
            
               L 167/61
            
         KOMISJONI RAKENDUSMÄÄRUS (EL) 2015/1042,
   30. juuni 2015,
   millega muudetakse määruse (EÜ) nr 250/2009 (millega rakendatakse Euroopa Parlamendi ja nõukogu määrust (EÜ) nr 295/2008 (ettevõtluse struktuurstatistika kohta)) II lisa seoses tegevusaladel põhineva toodete klassifikaatori läbivaatamisest tuleneva tehnilise vormingu kohandusega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 11. märtsi 2008. aasta määrust (EÜ) nr 295/2008 ettevõtluse struktuurstatistika kohta, (1) eriti selle artikli 11 lõike 1 punkti a,
   ning arvestades järgmist:
   
               (1)
            
            
               Määrusega (EÜ) nr 295/2008 on kehtestatud ühine raamistik liidu ettevõtete struktuuri, tegevust, konkurentsivõimet ja tulemuslikkust käsitleva Euroopa statistika kogumiseks, edastamiseks ja hindamiseks.
            
         
               (2)
            
            
               Euroopa Parlamendi ja nõukogu määrusega (EÜ) nr 451/2008 (2) on kehtestatud tegevusaladel põhinev toodete statistiline klassifikaator, et täita liidu statistikaalaseid nõudeid.
            
         
               (3)
            
            
               Komisjoni määruse (EÜ) nr 250/2009 (3) II lisas on kindlaks määratud CPA-l põhinevate edastatavate andmete tehniline vorming ja teatavate toodete nimetused.
            
         
               (4)
            
            
               Pärast komisjoni määruse (EL) nr 1209/2014 (4) jõustumist on vaja kohandada määruse (EÜ) nr 250/2009 II lisa seoses teatavate toodete nimetustega CPA alusel edastatavate andmete jaoks, et säilitada võrreldavus ja kooskõla rahvusvahelisel tasandil kasutatavate tooteklassifitseerimisstandarditega.
            
         
               (5)
            
            
               Seetõttu tuleks määruse (EÜ) nr 250/2009 II lisa vastavalt muuta.
            
         
               (6)
            
            
               Käesolevas määruses sätestatud meetmed on kooskõlas Euroopa statistikasüsteemi komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 250/2009 II lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 30. juuni 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 97, 9.4.2008, lk 13.
   
      (2)  Euroopa Parlamendi ja nõukogu määrus (EÜ) nr 451/2008, 23. aprill 2008, millega kehtestatakse uus tegevusaladel põhinev toodete statistiline klassifikaator (CPA) ja tunnistatakse kehtetuks nõukogu määrus (EMÜ) nr 3696/93 (ELT L 145, 4.6.2008, lk 65).
   
      (3)  Komisjoni määrus (EÜ) nr 250/2009, 11. märts 2009, millega rakendatakse Euroopa Parlamendi ja nõukogu määrust (EÜ) nr 295/2008 seoses NACE Rev.1.1 ja NACE Rev.2 klassifikaatori näitajate määratluste, andmete edastamise tehnilise vormingu, topeltaruandluse nõuetega ja ettevõtluse struktuurstatistika suhtes lubatavate eranditega (ELT L 86, 31.3.2009, lk 1).
   
      (4)  Komisjoni määrus (EL) nr 1209/2014, 29. oktoober 2014, millega muudetakse Euroopa Parlamendi ja nõukogu määrust (EÜ) nr 451/2008, millega kehtestatakse uus tegevusaladel põhinev toodete statistiline klassifikaator (CPA) ja tunnistatakse kehtetuks nõukogu määrus (EMÜ) nr 3696/93 (ELT L 336, 22.11.2014, lk 1).
   
      LISA
      Määruse (EÜ) nr 250/2009 II lisa muudetakse järgmiselt.
      
                  1.
               
               
                  Punktis 4.2 „Territoriaalüksus” asendatakse Kreeka kood „GR” koodiga „EL”.
               
            
                  2.
               
               
                  Punktis 4.9 „Andmete väärtuste ühikud” lisatakse tabelisse uus ühik „Ruutmeetrit” koodiga „M2”.
               
            
                  3.
               
               
                  Punktis 4.10 „Toodete jaotus” muudetakse tabelit järgmiselt:
                  
                              a)
                           
                           
                              toote, mille kood on 63 12, nimetus „Veebiportaalid” asendatakse nimetusega „Veebiportaali teenused”;
                           
                        
                              b)
                           
                           
                              toote, mille kood on 73 11 13, nimetus „Reklaami kavandamine ja kontseptsiooni väljatöötamine” asendatakse nimetusega „Reklaami kontseptsiooni väljatöötamise teenused”;
                           
                        
                              c)
                           
                           
                              kanne koodiga 70 22 4 „Kaubamärgid ja frantsiisid” kustutatakse;
                           
                        
                              d)
                           
                           
                              toote, mille kood on 71 11 24, nimetus „Arhitektuurialased nõustamisteenused” asendatakse nimetusega „Ehitusprojektidega seotud arhitektuurialased nõustamisteenused”.